《庄子口义成》
宋代·林希逸

逍遥而下是全书，渔父诸篇却不如。意外形容辞独至，句中脉络字无虚。

机锋颇似禅三昧，根极祗求性一初。千古濠梁同会面，子真知我我知鱼。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。